**سید محمد ازہر شاہ قیصر** (1920ء - 1985ء) ایک ہندوستانی عالم، صحافی اور مصنف تھے۔ انھوں نے اردو میں مضامین اور کتابیں لکھیں۔ وہ محدثِ ہند انور شاہ کشمیری کے بڑے بیٹے تھے۔ انھوں نے تقریباً 32 سال دارالعلوم دیوبند سے شائع ہونے والے *ماہنامہ دار العلوم* کے مدیر کی حیثیت سے بھی خدمات انجام دیں۔

ولادت و تعلیم
-------------

سید اظہر شاہ قیصر دسمبر 1920ء کو دیوبند میں پیدا ہوئے۔ ان کے والد محدث انور شاہ کشمیری تھے۔

قیصر نے دار العلوم دیوبند میں داخلہ لیا۔ جب ان کے والد انور شاہ کشمیری 1927ء میں دار العلوم دیوبند سے استعفا دے کر جامعہ اسلامیہ تعلیم الدین ڈابھیل چلے گئے تو قیصر ان کے ساتھ ڈابھیل چلے گئے اور وہیں اپنی تعلیم جاری رکھی۔ قیصر کی عمر تقریباً 12 سال تھی جب ان کے والد انور شاہ کشمیری کا 1933ء میں انتقال ہو گیا۔ نتائج کا سامنا کرتے ہوئے قیصر اپنی تعلیم مکمل نہ کر سکے۔

خدماتی زندگی
------------

جب ان کے والد کا انتقال ہوا تو ملک بھر کے لوگوں نے تعزیت کا اظہار کیا، جن میں ایک اردو مصنف اور صحافی ظفر علی خان بھی شامل تھے۔ دیوبند کی جامع مسجد میں ایک تعزیتی تقریب کا اہتمام کیا گیا اور خطبہ استقبالیہ 12 سالہ قیصر نے تیار کیا۔ شاہ قیصر نے اس مکتوب کی ایک نقل ظفر علی خان کو پیش کی اور اسے اجتماع میں بلند آواز سے پڑھا بھی گیا۔ ظفر علی خان کو یہ خطاب اتنا پسند آیا کہ انھوں نے اسے اپنے *زمیندار* کے صفحہ اول پر شائع کیا۔ یوں قیصر کی ادبی زندگی کا آغاز ہوا۔

شاہ قیصر کے مضامین سب سے پہلے بجنور سے شائع ہونے والے *ماہنامہ غنچہ* اور جامعہ ملیہ اسلامیہ کے *ماہنامہ پیامِ تعلیم* میں شائع ہوئے۔ *ہفت روزہ صداقت، سہارنپور* 1936ء میں جاری ہوا اور شاہ قیصر اس کے مستقل کالم نگار اور اس کے ادارتی عملہ کے رکن بن گئے۔ انھوں نے سلطان الحق قاسمی بجنوری کے ساتھ مل کر ہفتہ وار جریدہ ’’استقلال‘‘ شروع کیا۔ یہ بتانا مشکل ہے کہ یہ پہلی بار کب ریلیز ہوئی تھی حالانکہ اس کا *عید نمبر* ایڈیشن دسمبر 1937ء میں شائع ہوا تھا۔ 1939ء میں جب قیصر 19 سال کے تھے تو ان کے 16 مضامین کا مجموعہ ’’صداقت‘‘ میں شائع ہوا۔

نومبر 1940ء میں شاہ قیصر نے دیوبند سے ’’دو ماہی الانور‘‘ جاری کیا۔ جریدے نے انور شاہ کشمیری کی زندگی اور کاموں پر توجہ مرکوز کی۔ 1940 سے پہلے، 1939ء میں انھوں نے *زمیندار* کے لیے بطور اعزاز کام کیا۔ *صداقت سہارنپور* اور *الانوار، دیوبند* کے علاوہ؛ قیصر نے *ہادی، دیوبند* کی ادارتی ذمہ داریاں سنبھالیں، جس کا پہلا ایڈیشن مئی 1949ء میں شائع ہوا۔ انھوں نے ’’ٹوٹا ہوا آئینہ‘‘، ’’انقلاب‘‘، ’’شرابی شاعر‘‘ اور ’’آزادی‘‘جیسی مختصر کہانیاں اور حکایتیں لکھیں۔

شاہ قیصر 1951ء تا 1982ء دار العلوم دیوبند کے شائع ہونے والے ’’ماہنامہ دار العلوم‘‘ کے مدیر رہے۔ انھوں نے ’’دو ماہی اجتماع، سہارنپور‘‘، (اعزاز علی امروہی کی زیر سرپرستی) ’’ماہنامہ خالد، دیوبند‘‘، (1983ء تا 1985ء) ’’ماہنامہ طیب، دیوبند‘‘، (1975ء تا 1985ء) ’’دوہ ماہی اشاعت الحق، دیوبند‘‘ کی ادارت بھی کی۔

قلمی خدمات
----------

قیصر کی بعض کتابوں کے نام درج ذیل ہیں:

* *حیاتِ انور* (علامہ انور شاہ کشمیری کی سوانح حیات)
* *یادگارِ زمانہ ہیں یہ لوگ*
* *سیرتِ سیدنا ابوبکر صدیق*
* *ذرا عمرِ رفتہ کو آواز دینا*
* *سفینۂ وطن کے ناخدا*
* *اذانِ بلال*

وفات و پس ماندگان
-----------------

سید ازہر شاہ قیصر کا انتقال 27 نومبر 1985ء (13 ربیع الاول 1406ھ کو دیوبند میں ہوا۔ انھیں مزارِ انواری دیوبند میں اپنے والد انور شاہ کشمیری کی قبر کے پاس دفن کیا گیا۔
ان کے بیٹے نسیم اختر شاہ قیصر؛ اردو کے معروف مضمون نگار و مصنف اور دار العلوم وقف دیوبند کے استاذِ حدیث ہیں۔ انھوں نے اپنی کتاب ’’دو گوہرِ آبدار‘‘ میں اپنے والد اور چچا انظر شاہ کشمیری کی مختصر سوانح عمری لکھی ہے۔ انھوں نے اپنے والد پر ’’سید محمد ازہر شاہ قیصر: ایک ادیب، ایک صحافی‘‘ کے نام سے بھی ایک کتاب لکھی ہے۔

حوالہ جات
---------

1. 1 2 3 4 5  عبید انور شاہ قیصر۔ "آسمانِ ادب و صحافت کا آفتابِ جہاں تاب سید ازہر شاہ قیصر"۔ قرطاس و قلم (اکتوبر، نومبر 2012ء ایڈیشن)۔ صفحہ: 45–52
2. ↑  عالیہ چشتی (2007)۔ مدیر: حامد نسیم رفیع آبادی۔ Challenges to religions and Islam: a study of Muslim movements, personalities, issues and trends [*مذاہب اور اسلام کے لیے چیلنجز: مسلم تحریکوں، شخصیات، مسائل اور رجحانات کا مطالعہ*] (بزبان انگریزی)۔ سروپ اینڈ سنز، نئی دہلی۔ صفحہ: 928۔ ISBN 978-81-7625-732-9۔ اخذ شدہ بتاریخ 11 جولا‎ئی 2019
3. ↑  محمد تقی عثمانی (مدیر)۔ "البلاغ" (PDF)۔ 5۔ دار العلوم کراچی۔ **53** (فروری 2018ء): 17۔ اخذ شدہ بتاریخ 11 جولا‎ئی 2019
4. 1 2 3 4  نایاب حسن قاسمی۔ دارالعلوم دیوبند کاصحافی منظرنامہ۔ ادارہ تحقیق اسلامی، دیوبند۔ صفحہ: 183–189
5. ↑  محمد اسحاق ہلال، جمالی، مدیران (24 فروری 1939ء)۔ "جریدہ صداقت"۔ مشعور انشاء پرداز ابن الانوار سید اظہر شاہ قیصر کے منتخب مضامین کا مجموعہ۔ صداقت اخبار، سہارنپور۔ **5** (7–8): 28  تحقق من التاريخ في: `|date=` (معاونت)
6. ↑   یاد گارِ زمانہ ہیں یہ لوگ (ای-بُک)۔ ریختہ (بزبان Urdu)۔ اخذ شدہ بتاریخ 24 جولا‎ئی 2019  صيانة CS1: لغة غير مدعومة (link)
7. ↑  اسیر ادروی (اپریل 2016ء)۔ "مولانا سید ازہر شاہ قیصر"۔ تذکرہ مشاہیر ہند: کاروانِ رفتہ (2 ایڈیشن)۔ دیوبند: دار المؤلفین۔ صفحہ: 29  تحقق من التاريخ في: `|date=` (معاونت)
8. ↑  نایاب حسن قاسمی۔ "مولانا نسیم اختر شاہ قیصر"۔ دارالعلوم دیوبند کاصحافی منظرنامہ (2013ء ایڈیشن)۔ دیوبند: ادارہ تحقیق اسلامی۔ صفحہ: 284–286
9. ↑  نسیم اختر شاہ قیصر۔ دو گوہرِ آبدار۔ جامعہ امام محمد انور شاہ، دیوبند